Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: وهو فى اختبارات لكل نوع ذكاء ؟ الجواب: مش عارف بس على حد علمى إن قياس حاجة زى الذكاء الوجدانى مثلا يفضل شىء نسبى من ناحية تانية هو قابل للتطوير بشكل كبير جدا

السؤال: اقيس معدل ذكائى ازاى ؟ الجواب: اختبار الـ على النت موجود لكن للأسف اللينك اللى كنت أنا عملت عليه الاختبار من حوالى 3 سنين مش بلاقيه لما باجى ابحث تانى دلوقتى بالمناسبة الاختبار ده بيقيس الذكاء المنطقى و التحليلى بشكل خاص مش كل أنواع الذكاء

السؤال: متى تمنيت الانعزال عن البشر تماما الجواب: الجزء الانبساطى عندى أكبر من الانطوائى لكنى بحتاج أحيانا للخلوة بنفسى عشان أعيد تنظيمها من جديد

السؤال: لا مش عشان غلاسه بخاف من دماغك ياعمر بحس ان سعات بتستخدمها غلط ومتسالنيش زى ايه الجواب: فى فيلم سبايدر مان الجزء الاول كان فيه حكمة جميلة أوى ترجمتها تقريبا مع القوة الكبيرة مسئولية كبيرة أنا واحد من الناس ربنا أكرمنى بمعدل ذكاء حوالى 130 و دى تعتبر نسبة جميلة جدا لو زادت 10 كمان تدخل فى العبقرية و كويس إنها مادخلتش الحمد لله بالإضافة لكده الحركة و التجارب و التعلم علمونى حاجات كتير بفضل الله استخدام بقى الحاجات دى ممكن يتعمل بطريقة صح و ممكن يتعمل بطريقة غلط و هنا بقى ابتلاء حقيقى لأن الإنسان بيتعرض فى حياته لمواقف كتير و أنا مش معصوم فادعيلى إن ربنا يهدينى لإحسان العمل و يحفظنى من الخطايا و الأخطاء ليك ى حق تخاف ى لو ماتعرفنيش عن قرب إنما أنا قلبى أبيض و غلبان صدقنى صدقينى

السؤال: ايه اساليب التخطيط الشخصى إللى اتعلمتها ؟ الجواب: أفضل حاجة شفتها فى التخطيط الشخصى حتى الآن هى دورة رتب حياتك للدكتور طارق السويدان بس الجديدة المعدلة مش الألبوم القديم نضيف عليها فكرة أدوار الإنسان فى حياته من كتاب إدارة الأولويات لستيفن كوفى أفادتنى الأفكار بتاعته جدا بالإضافة لأداة و دى يعنى اتعلمتها من أماكن كتير و كذلك أداة تحليل و دى برضه مشهورة جدا تستخدم فى التخطيط التشغيلى و كذلك ممكن تستخدم فى التخطيط الشخصى و الأفكار القديمة اللى كانت بتقول إن الواحد يقسم أهدافه لـ قصيرة المدى و متوسطة المدى و بعيدة المدى و دى طورتها لاستخدامى الشخصى بإنى أقسم حياتى لمراحل و التخطيط لكل مرحلة تختلف طريقته عن المرحلة اللى بعدها و كنا فى تدريب التخطيط للمبادرات الشبابية فى برنامج خطوة لمستقبلنا اتعلمت منه سؤالين مهمين جدا ماذا أمتلك ؟ و ماذا أريد ؟ و بقيت أحب أضيفهم لتخطيطى لنفسى و فى تدريب المهارات الحياتية فى مشروع مشوارى كان فيه جزء متعلق بالتخطيط للعمل كان بدأ يفتح لى الباب فى الموضوع ده يعنى هى بشكل عام معرفة متجمعة من مصادر مختلفة باخد من كل مصدر اللى ينفعنى أكتر من غيره و ممكن أعدل عليه لو حسيت إنه محتاج تعديل

السؤال: ليه كتير بحس انك شرير ؟ الجواب: ههههههههه مش عارف يمكن عشان أحيانا بحب أغلس ع الناس اللى بعزهم

السؤال: اممم طب تمام بس الناس الكويسين قليلين مش ظاهر دلوقتى غير كل حاجة سلبية الجواب: دى حقيقة مافيش فيها جدال أنا شايف إن بدل ماتخلى ده يخليكى تكتئبى دورى أحسن على الناس القليلين دول و تمسكى بالوجود بينهم هاتلاقيهم فى الغالب بين المتطوعين بس المتطوعين فى الحاجات الجادة مش اللى بيضيعوا وقتهم صحتك النفسية غالية برضه و الحالة فعلا صعبة محتاجة إيمان عميق بالله عز و جل مش مجرد كلمة و نعم بالله من غير معناها و محتاجة تركيز شديد على اكتر حاجات بتقدرى تعمليها كويس و هى من الأولويات عندك

السؤال: وهو اى حاجة كويسة فيا سببها مصر ؟؟ اطلاقا صراحة مش شايفة حاجة كانت بسببها الجواب: فهمتيها بالعكس انا قصدى إن لما تبقى فيكى حاجات كويسة فده سبب إن مصر فيها حاجات كويسة

السؤال: شايف ايه كويس فى مصر ؟؟ وفى حاجة واحدة تحببنا فيها ؟؟ فيها اى حاجة ايجابية ؟ الجواب: انت ى فيك ى حاجات كويسة هو ده مش كفاية

السؤال: عمــور حبيبي الجواب: حبيب قلبى

السؤال: تفتكر التنمية البشرية مجرد قصص تحفيزية وكلام حلو وخلاص ؟؟ و هى ايه من وجهة نظرك ؟؟ الجواب: التحفيز شىء كويس و مهم فى الوقت الحالى بالذات بس ماينفعش يبقى هو كل حاجة ده أولا و ثانيا ماينفعش يكون قائم على مبادىء غلط أساسا دول الملاحظتين اللى عندى على التحفيز فى حد ذاته و ده يشمل الرد على السؤال الأول أما نظرتى للى المفروض تكون التنمية الذاتية تمثله فهى تغيير فى القناعات و المهارات بشكل خاص عشان توصل بعد كده لتغيير السلوك على اعتبار إن الإنسان هيكون أفضل لما يتخلص من القناعات الخاطئة بحيث يفهم الدنيا بشكل صحيح و بالتالى يعرف يتعامل معاها و يضاف للفهم ده إنه يكون عنده المهارات الحياتية و المهنية اللى تؤهله للتعامل مع الناس و التعامل مع المواقف المختلفة و المهارات هى جانب الممارسة العملية و تعتبر هى الاجابة على السؤال كيف أفكر أتواصل أنتقد أخطط أحل مشكلاتى اتخذ قراراتى بطريقة أفضل ؟ و من جزئية كيف دى تلاقى العلاقة بين التنمية الذاتية من الفرد لنفسه و علم الإدارة و علم النفس ملاحظات ده يخلينى أؤكد إنها مش قرآن و مش علم فى حد ذاته بغض النظر عن علم النفس الإيجابى و إنما هى تستخلص مبادئها من تجارب الناجحين و من الفلسفات المختلفة و من الدين و من رؤية اللى بيشتغلوا فيها نفسهم الـ 4 مصادر دول و لذلك فأنا شايف إن ضرورى هنا الواحد مايقبلش فكرة إلا لما يتأكد بتفكير نقدى سليم إنها فعلا صحيحة و مقبولة مش مجرد شكلها حلو و خلاص و يخلينى كمان أؤكد إنى مش مقتنع إن فيها وصفة واحدة تمشى على كل الناس و إنما كل واحد ياخد منها اللى ينفعه و يعدله بالطريقة اللى تخليه يتناسب معاه على سبيل المثال أنا عرفت حاجات متعددة فى التخطيط الشخصى و الحمد لله لكن لما باجى أخطط لنفسى مش بستخدم أسلوب واحد منهم و لكن بستفيد من الأساليب الموجودة بالإضافة لخبراتى و قناعاتى الخاصة و أعدل الطريقة بحيث تتناسب معايا أكتر عذرا على الإطالة و أتمنى أكون عرفت أوضح لك بعض الجوانب من وجهة نظرى

السؤال: كلمه ل 2013 و كلمه ل 2014 الجواب: 2013 شكرا

السؤال: تخيل لو انك فاقد للذاكره من 24 يناير 2011 وفجأه رجعتلك النهارده هايكون رد فعلك ايه ؟ الجواب: لس أدرى

السؤال: طريقة التعامل مثلا ؟ الكلام عبارة عن ايه ؟ بتقبل كدة ليه ؟ الجواب: صدقنى صدقينى حاولت أفهم السؤال كويس قبل ما أجاوب لقيت إنى محتاج أسألك الأول عن رأيك عشان أقدر أوضح لك الحاجة اللى محتاجة توضيح بالنسبة لك ده لو فعلا محتاجة توضيح

السؤال: حكاية ان عندك بنات كتير عالفيس ايه الجواب: السؤال ممكن يتفهم بكذا طريقة انت ى محتاج ة تفسير ايه بالظبط بالنسبة للموضوع ده ؟

السؤال: ازاى اقدر اتحكم فى شعورى سواء غضب عصبيه فرحه حزن ايا كان يعنى ؟ الجواب: باختصار شديد جدا غير ى طريقتك فى تفسير الأمور

السؤال: لَا تكُن خَاليًا حِينَ تَعبُر ، أترُك خلْفكَ أثرًا جَمِيلًا الجواب: لأفعلن بإذن ربى

السؤال: ايه ممكن يخلى واحد يفكر يدخن وايه الحلو فى السجاره اللى يخلى المجرب يستمر الجواب: أعتقد الأفضل يوجه السؤال ده لحد مدخن

السؤال: والكــل صــأئمـ حتي يــأذن اللـــــــــه بالـحلـآل شعاااااار معناه وازاي نطبقه الجواب: مش أحسن شخص يجاوب على السؤال ده

السؤال: جزاك الله خيرا هحاول اكتب دلوقتي حاجه الجواب: و جزاكِ الله مثله و ألهمك خيرا و بارك فى أثرك

السؤال: اوصل الفكره بشكل اعمق بقول طالما اني ممكن اكتب واتفهم غلط او يساء الظن بيه فخلاص بقى مكتبش بس بحس فيه كبت من الاخر في ناس معينه عندي في الفريندز بشوفوا بكتب ايه ممكن ميتكلموش اصلا ولا يكتبوا اي كومنت بس ده في حد ذاته حاجه بتدايقني فبقول خلاص علشان دماغي متفضلش تروح وتيجي ولا انا كده اوفر وبحبكها ؟ الجواب: مبدئيا ريحى نفسك و اقنعيها إن مافيش حاجة بتعجب كل الناس و بالتالى مهما قلتى هاتلاقى اللى يفهمك غلط تقبلى الحكاية دى و خديها بأريحية كده و ثقة بالنفس و من ناحية تانية خلى عندك استعداد إنك تراجعى أفكارك و كتاباتك عادى بس هنا المهم إنك تفرقى بين الفكرة اللى محتاجة تتعدل كفكرة يعنى هى فى حد ذاتها فيها مشكلة و بين الفكرة اللى مش هتعدليها لأن ببساطة الاعتراض عليها مبنى على رأى شخصى زى بالظبط اللى يقولك مش بحب اللون الأزرق لابساه ليه

السؤال: انا بسال ده لاني عندي صفحه كنت بكتب فيها وتوقفت للسببين او لسبب اللي قولته في السؤالين اللي فاتوا وثاني سبب بخاف حد يكون متابع للصفحه مش مجرد اعجاب بالكلام اد ما هو تعلق باللي بتكتب لاني شوفت ده في صفحات تانيه مش بظن في حد ظن سئ بس محبش اعمل حاجه واحس اني مش مستريحه تنصحني في ايه بالنسبه للنقطه دي ؟ الجواب: تواضع من حضرتك تطلبى نصائح كده منى و لكنى أجاوبك على حد معرفتى و فهمى للأمور بالنسبة لأن يبقى حد متعلق بالكاتب أكتر من المكتوب فالموضوع ده أحيانا يحصل و ماتملكيش منعه بل أحيانا ممكن يبقى شىء إيجابى إنك تؤثرى فى الناس بشكل كويس اللى هيبقى مطلوب بس ساعتها يكون فيه مسافة بينك و بين القارىء أو يعنى حدود واضحة ماتتخطيهاش و ماتخليش حد يتخطاها أعتقد إنك تفهمينى صح فى الموضوع ده إنى مش قصدى الغرور و لا التكبر و إنما الأخلاق و المبادىء اللى مقتنعة بيها إنما توقفى الكتابة عشان خايفة من الموضوع ده فأنا مش مع حضرتك فى كده حتى لو قررتى ماتنشريش اللى بتكتبيه ماتوقفيش كتابة

السؤال: انا مش بكتب حاجات بلغه عربيه فصحى ويتقال عليها واو وكده بس بحس اني بعبر عن اللي جوايا من احلام ومشاعر وافكار بس اللي مقيدني للاسف اني محبش مثلا اكتب حاجه رومانسيه ويتقال دي فلانه اللي عامله فيها ملتزمه بتكتب ايه او اكتب حاجه حزينه الاقي اللي بتعلق بطلي حزن او ردود رخمه فبقول خلاص اكتب ليه وفي نفس ال الجواب: فيه جزء من الكلام ماوصلش بيتهيألى بس عموما إذا كان الأمر كذلك فمش كل حاجة تكتبيها تكون معروضة للنشر و مش كل حاجة معروضة للنشر تكون معروضة للجميع اختارى بس الحاجات اللى يشوفها كل الناس و الحاجات الخاصة بيكى وحدك و الحاجات اللى تبعتيها لبعض الناس المختارين و ممكن توجهى كتابتك فى اتجاه معين بس ما تقيديهاش و لا حاجة لما تبقى حاجة بتشتّ منك شوية و خايفة تأثيرها على اللى يقرأها مايكونش المطلوب ساعتها خليها لنفسك فقط

السؤال: إمتى تحكم ع الشخص وهو بيتكلم إنه فعلآ شخص موضوعى ف حديثه الجواب: عادة مش بحكم على أشخاص بس لو قصدك الانطباع فبيوصلنى انطباع الموضوعية ده لما يكون مافيش مبالغات أو عبارات مجازية كتير و يكون الشخص بيتعامل مع زوايا مختلفة لرؤية نفس الموضوع بمرونة حتى لو كان متبنى زاوية منهم بوضوح مع ملاحظة إن كون الشخص موضوعى مش معناه إن هتبقى نظرته سليمة بالضرورة

السؤال: في فتره كده كنت بكتب خواطر نفسي ارجع تاني بس مش عارفه لاسباب كتير اكبرها حاسه اني مقيده بحس ان الكتابه بتفرغ شحنه كبيره جوايا تنصحني بايه ؟ الجواب: كنت سألت خالى فى الموضوع ده قبل كده فقالى إن فى أوقات الواحد بيبقى مش عارف يكتب و مافيش حاجة تتكتب على باله و قالى إن ده شىء طبيعى و ما أحاولش أكتب فى الفترة دى لأنها هتبقى حاجة مفتعلة مش صادقة و بتبقى فترة و تروح لحالها فى الوقت نفسه أشجعك تكتبى لو حاسة إن جواكى حاجة عاوزة تخرجيها فى الحالة دى ماتطالبيش نفسك بكتابة ممتازة فى الأسلوب أو منمقة بأى شكل لأنها ساعتها مجرد وسيلة للتصفية أعتقد إن فى العادة لما ترجعى لتفكيرك و مشاعرك الطبيعية الأمور دى بتتظبط

السؤال: بتعمل ايه لما تكون الامتحانات ع الابواب وفي عندك فيس ومذاكره واهل واصحاب ونفسك اللي حيران معاها تنظم وقتك وجهدك ازاي ونفسك الرخمه اللي مبتبطلش طلبات وتقلبات الجواب: أصفى النية أستعين بالله أجاهد و الباقى تفاصيل سهل تكونى عارفاها

السؤال: ما بين بوح وكتمان تئن مشاعرنا أيهما أفضل من وجهة نظرك البوح أم الكتمان ؟ ولماذا ؟ الجواب: حسب الشخص و الموقف و من نبوح له

السؤال: هل الحب ليه علاقة بالرحمة ؟؟؟؟؟؟؟؟ ولا هل شرط التعامل بالرحمة وجود الحب ؟؟؟؟؟؟ الجواب: أعتقد إن الرحمة نتيجة للحب حتى لو حب عام لمجرد إن اللى قدامنا إنسان مش حب ليه شخصيا و أعتقد إنها هى اللى تؤمن الحب فإذا نسينا الرحمة بأحبابنا يموت الحب و أظن إن ده يظهر بوضوح بين الأزواج و الزوجات

السؤال: شئ قديم الى الان محتفظ به متنسوش تردوا السؤلات الجواب: قلب طفل

السؤال: مشاهده ممتعه الجواب: جزاك الله خيرا كثيرا

السؤال: البويات ظاهره منتشره بشده فى الخليج العربى هل هى سلوك شاذ أم خطيئة مجتمع ؟ وايه ممكن يكون السبب لانتشار حاجه زى كده للعلم البويات جمع اسم يطلق على استرجال النساء الجواب: لا أدرى بالحالة الاجتماعية فى الخليج أسأل الله صلاح الحال

السؤال: كلمنى عن فريق ممكن ؟؟ الجواب: احنا فريق من النشء و الشباب هدفنا هو تنمية المهارات الحياتية للنشء و الشباب برضه عشان نساهم فى تكوين الإنسان اللى يؤثر بإيجابية حواليه و عشان نوصل لده فوسيلتنا الأساسية هى التدريب و ده اللى بنعمله فى نشاط نادى التنمية البشرية فى مكتبة مصر بالمنصورة بحيث إننا كل صيف بنحدد هدف رئيسي يقوم عليه التدريب الحقيقة إن النشاط هو بداية الفريق و ليس العكس هو بدأ الأول كنشاط بسيط فى المكتبة سنة 2010 و أصبح بيتم من خلال الفريق فى 2011 و حتى الآن آخر تدريب عملناه كان موضوعه الذات ازاى الواحد يكتشف ذاته و يقدرها و يتوازن فى حياته و يقود نفسه لتحقيق أهدافه كنت بتكلم عن الفريق السنة اللى فاتت فى المقال ده بشكل شخصى ممكن يعطيك صورة أفضل مع ملاحظة إن منهجية العمل المذكورة هنا تم تطويرها بشكل كبير عن كده

السؤال: بتتكلم مع نفسك ازاي ؟ وعلى اي اساس بتحس انك كده صح او غلط ؟ وبتمشي ورا حدسك واحساسك ولا بتحب تمشيها بالعقل والورقه والقلم ؟ اسئله مش الغرض منها شخصي ولكن علشان اشوف انا صح ولا غلط الجواب: 1 لما بكون فى أفضل أحوالى بيكون كلامى مع نفسى له أشكال مختلفة يعنى بطبيعة الحال أنا بكتب لنفسى من وقت للتانى ما يشبه المذكرات و بكون بتكلم مع نفسى و أنا فى المواصلات مثلا أو فى فرص تانية 2 صح و لا غلط ؟ مش شايف فيها مسالة صح و غلط هى بس المشكلة لما يكون التواصل بينى و بين نفسى عبارة عن خناق أو تجريح لأى سبب كان 3 ورا حدسى و لا العقل ؟ الحمد لله رزقت قدرة تحليلية عالية و بالتالى العقل بيتدخل تلقائى فى الغالب لكنى فى النهاية حدسى و إحساسى بيكون له صوت عالى اوى

السؤال: لما بتشوف موقف ما اثار اعجابك او غضبك او عايز توصل رساله لشخص ما كان طرف في الموقف ده وانت في مواصلات او خارج بيتك سواء تعرف الشخص ده او لاء هل بتكبر ولا بتحاول ع اد ما تقدر انك تغير بايدك او بلسانك وهل يتوقف كلامك على شخصيه اللي ادامك والموقف نفسه ولا مش هتفرق ؟؟؟ الجواب: زى ما قلتى فى الآخر بتتوقف على الموقف فى الغالب و إن كنت عاوز أكون بزود إيجابيتى بمرور الوقت و مع ذلك مش كل المواقف اللى ممكن أتدخل فيها بتدخل

السؤال: اخر سؤال ايه اكتر كلمه بتقولها لنفسك واكتر كلمه والدتك بتقولهالك ووالدك واقرب شخص منك وايه تاثير الكلمات دي عليك ؟ الجواب: الحقيقة إن الكلمات دى كلها بتتوقف على الموقف و الحالة و الشخص مافيش كلمة محددة بتتكرر كتير

السؤال: عندي سؤال عندك اعتقاد ان الحيوانات تحب وتكره مثلنا ؟ ولماذا ؟ الجواب: أظن إنها كذلك لكن مش مهتم بالمسألة بحيث أبحث وراها يعنى فيه حاجات أهم فى الحياة

السؤال: جوا كل حد فينا مملكه عجيبه غريبه جدآآآآآآآآآآآآ هل حد عرف يخترق مملكتك ويفكر بطريقتك ويشعر باللي انت بتشعر بيه ؟ لو كان فيه هل ده شئ اسعدك ولا جعلك متضايق ان في حد فاهمك وعارف انت هتقول ايه او هتتصرف ازاي ؟ الجواب: جميل السؤال ده و الأسئلة التانية كمان بعتذر لك إذا تأخرت فى إجابة بعضها لأنها تحتاج تفكير أفضل من اللى عندى دلوقتى بشكل عام ماعتقدش إن فيه إنسان يقدر يفهم كل حاجة فى إنسان تانى لكنها مسألة نسبية فيه ناس يتعاملوا معى بسطحية مايفهموش أبسط الأمور فى مملكتى أو عالمى الداخلى و فيه ناس تانية بتعرف حاجات كتير و دول قلة لكن مافيش حد هيعرف كل حاجة إذا كنت أنا نفسى ماعرفش كل حاجة لما تعاملت مع ناس يفهموا عالمى الداخلى بنسبة كبيرة ده بالنسبة لى شىء كويس مش وحش لأن بيبقى التفاهم بينا أسهل و بيكون تقديرى ليهم و تقديرهم لى أكبر عادة بتبقى مشكلة فى حالة واحدة إن يكون الفهم ده مغلوط ساعتها بضايق شوية

السؤال: لو عايز تبعت رساله لربنا هتقوله فيها ايه ؟ الجواب: بينى و بينه

السؤال: يدعى و هِ الجواب: العصمة من الخطأ

السؤال: كلامك صحيح بس اتوقع اللي بحب الشيئ مستعد يقضي كامل حياته فيه يمكن كلامي تنظير وبس اجرب اغير رأيي الجواب: كلامك صحيح تنظير و واقع حقيقى المسألة إنى مش مصفى ذهنى كفاية و بالتالى الإجهاد العقلى أسرع و مع الإجهاد ده صعب الواحد يبرمج لأنها تحتاج تركيز

السؤال: البرمجة برغم وجع الدماغ اللي بتسببه وجعها جميل جدا اعشقها مع اني لم اتخصص بها بعد الجواب: مانا عارف بص أنا بحب النسكافيه بس تخيل إنك قاعد تشرب نسكافيه متواصل فترة طويلة و مش بتوقف بما أنك مهتم بالبرمجة يسعدنى لو تعرفنى بشكل شخصى عشان نتعلم من بعض

السؤال: يوماً بعد يوم يزدآد حُبي لـ الجواب: القرآن

السؤال: تمـام متقلقش هييجـى اليوم وتنعكس الآية الجواب: ههههههههه على فكرة قرأت لأحد المفكرين كان بيقول إن بمرور الوقت يلاحظ إن الحضارة بتاخد صفة أنثوية أكتر بالمناسبة أنا صحيح شايف إن المرأة مظلومة لكنى ف نفس الوقت شايف إنها هى نفسها أحيانا بتشارك فى الظلم ده بنظرتها لنفسها و تصرفاتها السلبية و شايف إن النظر للمرأة باعتبارها مخلوق ضعيف يحتاج عناية خاصة من الرجال برضه نظرة مريضة فى النهاية الاتنين بيكملوا بعض و كل جنس له نقاط ضعف تجاه الجنس الآخر فى رأيى

السؤال: البنت ف مجتمعنا ضحيه مع او ضد السبب مش عارفـة أجاوب أفِدنـى يا باش بروجرامر الجواب: موافق جدا ضحية لأن لما البنت تغلط فى حاجة حسابها بيكون أشد من حساب الولد لو غلط نفس الغلطة ضحية لأن مفروض عليها قيود ما أنزل الله بها من سلطان ضحية لأن بتتم النظرة ليها على إنها أدنى مرتبة من الولد بس مش دايما طبعا و لما يمدحوها يقولوا بينت بـ 100 راجل و فى نفس الوقت عندى إحساس إن احنا اللى هنبقى ضحايا بعد كده

السؤال: ليه تعتذر ؟ الجواب: أصلى مش مهتم بالموضوع

السؤال: اذكر لنا 10 من اشهر معالم مصر السياحية اللى محدش بيزوها ناو الجواب: أعتذر عن السؤال ده

السؤال: المرأه بتمثل ايه ف حياتك ؟ الجواب: حاجات كتير أوى أهمها أمى و غير كده تعاملت مع ناس كتير من الجنس الآخر و أحيانا كتير كانوا بيتفوقوا فى مكانهم على الرجال و ده عادى مش شىء مميز و لا حاجة فى نظرى لأنى من البداية مش بنظر بعقدة الرجل و المرأة لا عقدة المساواة المطلقة و لا عقدة التفضيل المطلق

السؤال: عندك كام اخ واخت ؟ الجواب: كتير و الحمد لله بس مش حابب أتكلم عن الأسرة على أحسن

السؤال: فى رايك كم فى المئه نسبه تطبيق حقوق الانسان فى مصر ؟ الجواب: دى مش حاجة تقاس بالآراء دى عاوزة دراسة مجتمعية مش واحد بيفتى

السؤال: جملة تسمعها من أهلك دايما الجواب: مافيش جملة محددة

السؤال: اكتر مرة بكيت فيها بحرقة كانت ليه ؟ الجواب: مش فاكر

السؤال: هو ازاي الواحد يقرب لربنا بعد ما كان بعيد اووي و ازاي يتعلق بربنا الجواب: أنا أحوج منك لإجابة السؤال ده

السؤال: غريبه ف حد لسا مش ع علاقه ف زمنا دا بقالك قد ايه موش ؟ الجواب: آه عادى هو أنا لازم أبقى عشان أبقى طبيعى

السؤال: لَـا إِلَه إِلاّ أَنْتَ سُبْحَانَكَ إِنيّ كُنْتُ مِن الظَالمِينــ الجواب: لا إله إلا أنت سبحانك إنى كنت من الظالمين

السؤال: عاملين ايه ف الببببببررررردددد داااا ايموشن سنانه بتخبّط ف بعضها الجواب: بردان

السؤال: في البــرد دا إفتكــرر النــاس اللي مش لاقيــه بيت وقــاعدهـ في الشـارع ومش معـاها حـاجه تدفي بيهــاا وإدعيلهــم الجواب: عندك حق حاضر

السؤال: استغفر ربنا كده ،، وبعدها صل على الحبيب تقبل الله مقدماً بقا الجواب: جزيت خيرا عظيما

السؤال: أمنية للعام الجديد ومتنسوش تردوا الاسئلة الجواب: أكون مبرمج محترف مع نهايتها فى لغة الـ على الأقل

السؤال: ازاى الجامعه ؟ الجواب: ازاى تؤثر فيّ ؟ باعتبارها مناخ مفتوح شوية فيه فرص كتير لحاجات كتير منها الحلو جدا جدا و منها التافه جدا و منها السىء جدا فوجودى وسط الفرص أو التحديات دى كلها أكيد بيسيب أثر من ناحية تانية المناخ اللى حوالى و الطلبة اللى بشوفهم و الدكاترة و المعيدين أكيد بتعلم منهم و بشوف فيهم حاجات ممكن ماشوفهاش فى مكان تانى كتير و هكذا بقى هى باختصار بيئة جديدة علىّ

السؤال: ايه اللى فرق فى تربيتك ؟؟ واللى شجعك ع القراءة وخلاك شخصية متميزة كدة ؟؟ الجواب: جزاك الله خيرا شخصيتى تأثرت بعدة عوامل تفصيلهم فى الإجابتين دول 71224314349 66917741805 و نضيف ليهم بقى إن الجامعة هيبقى ليها تأثير برضه و بحاول أخليه تأثير إيجابى إن شاء الله

السؤال: الرحمة ما مفهومك لها ؟ وهل إفتقدناها ؟ ولماذا ؟ وهل يمكن إستعادتها وكيف ؟ الجواب: فكرت فى السؤال ده كذا مرة عشان اجاوبه و ماوصلتش لإجابة أستقر عليها حتى الآن

السؤال: ما الفرق بين المبرر والعُذر ؟ وهل تقبل الإثنان ؟ وما شروطك ل تقبل كل منهما ؟ الجواب: العذر فى نظرى هو وجود حالة اضطرت صاحبها يقصر فى التزام معين و بيكون فى الوقت ده ماعندوش حيلة يعملها أو اللى ممكن يعمل زى لما يكون شخص ملتزم بمواعيده و لكنه حصلت حادثة فى الطريق وقفته و تسببت فى إنه يتأخر و شرط فى العذر إن مايكونش فيه تدخل من الشخص نفسه يعنى مثلا مايكونش هو اللى سهر بالليل فراحت عليه نومة و بالتالى اتأخر على معاده تانى يوم ساعتها ده مش عذر إلا لو حصل بسبب اضطره يسهر غصب عنه أما المبرر فممكن يكون للشخص يد فى التقصير و لكنه بيطلب إنه يُعامَل بالنية فهو مثلا كان ناوى يروح فى المعاد لكنه فاته يفكر يخرج بدرى طبعا دى نظرتى الخاصة و مش متمسك بيها أوى ممكن تتغير بسهولة لأن تعريف الحكاية دى مافيهاش حق مطلق يعنى و أنا أقبل العذر بشرط مايتكررش كتير فكرة لا يلدغ المؤمن من جحر مرتين و المبرر بيكون قبوله من باب التسامح فمش شرط أقبله و مش شرط أرفضه و دى برضه جزئية متغيرة مش ثابتة عندى و تقدير المواقف و نتائج التصرفات بيفرق

السؤال: كيف تصنع مزاج جيد ل نفسك ؟ الجواب: أعمل حاجة أحبها أو حاجة تعالج مشكلة عندى تعالج أسباب المزاج السيء يعنى فممكن أقرأ قرآن أشرب نسكافيه أقرأ أكتب أعمل بروفة أكلم حد عزيز علىّ أخرج أتمشى أتأمل أبحلق فى السماء أسمع حاجة بحبها أعمل إنجاز سريع أو أنهى شىء متأجل لو موجود و هكذا

السؤال: هل تخبرونا معلومة لم نسمعها من قبل ؟ الجواب: مش فى بالى حاجة معينة دلوقتى

السؤال: استغفر الله العظيمْ وأتوب إليه ان لا اله الا الله واشهد ان محمد رسول الله الجواب: أستغفر الله الذى لا إله إلا هو الحى القيوم و أتوب إليه

السؤال: حطولنا صورة تكون عزيزة عليكم جامد ومتنسوش تردوا الاسئلة الجواب: من تدريب الذات فى نادى التنمية البشرية 2013 فريق ممكن

السؤال: 104961021421 جُزيتَ خيرًا كثيرًا الجواب: و جزيت مثله

السؤال: سبحان الله العظيم وبحمده الجواب: سبحان الله العظيم و بحمده

السؤال: لو واحدة قالت لك عاوزة أعرف عنك أكتر هتقول لها ايه الجواب: هههههههههه مالوش إجابة واضحة عندى السؤال ده غالبا هسأل عاوزة تعرفى ايه بالظبط فلو حاجة مفتوحة للناس أجاوبها و لو حاجة من الخصوصيات أطلع من الموقف و دى سهلة

السؤال: لو كان بإمكانك تألف كتاب هيبقى عنوانه إيه ؟ وإيه العناصر الى ف الفهرس ؟ وليه إخترت الموضوع دا بالذات ؟ الجواب: الحقيقة اشتغلت على كتاب بالفعل و بعدين أجلت الكتابة فيه اللى فى دماغى حاليا كتطوير ليه هى سلسلة كتب عن المهارات الحياتية للنشء تحت 18 سنة عاوز أبدا فيها إن شاء الله بعد حوالى 4 سنوات تقريبا لسة مش فى دماغى فهرس أو عناوين الكتب

السؤال: سبحان الله والحمد لله ولا اله الا الله والله اكبر الجواب: سبحان الله ، و الحمد لله ، و لا إله إلا الله ، و الله أكبر ، و لا حول و لا قوة إلا بالله العلى العظيم

السؤال: ليه مذكرتش باقى الاجابه ؟ الجواب: مش مخبيها و لا حاجة مثلا بس ذكرت اللى خطر ببالى و قلت فى نفسى أكيد لسة فيه تكملة فوضعت النقط

السؤال: سمعنا كتيررررر عن ثورة الاخلاق ياتري معناها ايه وازاي نطبقها علي نفسنا وفي حياتنا الجواب: كلمة الثورة فيها مفهوم الهدم و أنا أميل لأننا محتاجين لنهضة أخلاق و إن كنا برضه محتاجين نهدم الأخلاق و القيم الخاطئة بس أنا شايف إن اللى هيهدمها هو إننا نجيب البديل ليها و ده إجابة سؤال ازاى نطبقها بإننا ندرب أنفسنا على إنها تبقى قوية لكن فى نفس الوقت عندنا أخلاق و ده معناه إننا نستمر بالتعلم و نشتغل على نفسنا باستمرار

السؤال: يعنى ايه علاقات صحيه ؟ الجواب: علاقات يكون فيها التأثير المتبادل تأثير إيجابى و تكون قائمة على مبادىء سليمة زى التفاهم و التسامح و الاهتمام و الالتزام

السؤال: النقط ال ف اخر اجابت السعاده ديه ليها معنا ؟ الجواب: اها معناها إن الاجابة لها تكملة ماذكرتهاش

السؤال: ازاى تجعل نيتك صادقة لله فى كل عمل حتى وإن كان عمل لابد الناس تعرفه وتطلع عليه تحمي عملك من الرياء الجواب: أعتقد إن رؤية الناس للعمل مش هى الحكم فى النهاية الفكرة فى جهاد النفس إنك تكون صادق و واضح معاها ممكن يبقى المطلوب إن الواحد يتوقف مع نفسه قبل العمل و يسألها هيعمل العمل ده ليه بالضبط و يتخيل إن الناس مش مطلعة على العمل ده و يشوف هيبقى حاله معاه ايه ممكن يتخيل كل حاجة تدفعه للعمل ده غير رضا ربنا و يحرر نفسه منها بإنه يعقد نية صادقة لو الحاجة دى راحت مش هتوقف عن العمل أعتقد لفيت و درت فى فلك واحد فى النهاية الصدق مع النفس و الجهاد فى النية

السؤال: ما الأشياء التى تشعرك بالسعادة ؟ الجواب: الاندماج مع القرآن التدريب تعلم شىء جديد التأثير الإيجابى فى شخص التخطيط للمستقبل التفكير الابتكارى العمل فى فريق متميز العلاقات الصحية الكتابة حوار النفس أحيانا كوباية نسكافيه التأمل الشعور بالإنجاز المميز

السؤال: أَسْتَغْفِرُ اللَّهَ الَّذِي لا إِلَهَ إِلا هُوَ الْحَيُّ الْقَيُّومُ وَأَتُوبُ إِلَيْهِ أَسْتَغْفِرُ اللَّهَ الَّذِي لا إِلَهَ إِلا هُوَ الْحَيُّ الْقَيُّومُ وَأَتُوبُ إِلَيْهِ أَسْتَغْفِرُ اللَّهَ الَّذِي لا إِلَهَ إِلا هُوَ الْحَيُّ الْقَيُّومُ وَأَتُوبُ إِلَيْهِ الجواب: جزيت خيرا

السؤال: ماذا يعنى لك أن تكون إنسانآ ؟ الجواب: يعنى أننى فى الأرض خليفة و أمام الله فى كل وقت عبد

السؤال: ازاي نكون قدوه حسنه شاركونا بأفكاركم الجواب: بأن نقول ما نفعل و نفعل ما نقول

السؤال: إيه هو الخيط الفاصل بين حفاظك ع كرامتك ، وحفاظك ع صفة التسامح عندك الجواب: احترامى و تقديرى لنفسى

السؤال: طب بلاش نصايح ممكن اقتراحات الجواب: لو قلت لك حاجة دلوقتى فى الموضوع ده هينطبق علىّ قول الشاعر لا تنه عن فعل و تأتى مثله عار عليك إذا فعلت عظيم

السؤال: هل اصبح الشباب يعيش بثلاث شخصيات مختلفه شخصية افتراضيه عامه علي الفيس اوتويتر وعندما يدخل في الحديث علي الشات الخاص يظهر بالشخصية الثانيه وفي الواقع بشخصية ثالثه ااقصد بالنسبه للسؤال ده الجواب: الاجابة مش شرط من الطبيعى إن الواحد بيظهر من نفسه بعض الأمور فى تعامله مع الوالدين مثلا و مش بيظهر نفس الامور مع أصدقائه و العكس أعتقد إن نفس الشىء هو اللى بيحصل على الانترنت اختلاف طبيعة الموقف يؤدى لاختلاف طبيعة التصرف مش شرط الشخص هو اللى اتغير ده من وجهة نظرى ع الأقل

السؤال: معنى كده انه ممكن يكون عنده انفصام فى الشخصيه ؟ الجواب: عند مين ؟

السؤال: خلاص متحكيش ميهمنيش اعرف الجواب: عين العقل

السؤال: متحكى ياعمر بتنقطنى كده ليه الجواب: و أنا احكى حوارى الداخلى مع نفسى على بمناسبة ايه

السؤال: بتعملو ايه ؟ الجواب: بنتخانق

السؤال: بتعمل ايه ؟ الجواب: قاعد مع نفسى

السؤال: هل اصبح الشباب يعيش بثلاث شخصيات مختلفه شخصية افتراضيه عامه علي الفيس اوتويتر وعندما يدخل في الحديث علي الشات الخاص يظهر بالشخصية الثانيه وفي الواقع بشخصية ثالثه الجواب: أعتقد أنه هو نفسه الشخص تظهر منه امور مختلفة فى المواقع الأحوال المختلفة

السؤال: اية نصايحك لشخص فاقد للشغف والأهتمام بأي شئ ف حياته عموما الجواب: تتوقف على الشخص بس أنا حالتى قريبة من كده اليومين دول و بالتالى ماقدرش أنصح ف المسألة دى كويس

السؤال: ياعمى بقصد الرقص الشرقى ال مش مبتزل يعنى الجواب: النمرة غلط

السؤال: لا ماقصودش ده بالاخص يعنى اقصد الرقص ف العموم الجواب: ماهى تفرق بقى على حسب قصدك فى الخصوص مش مجال اهتمام بالنسبة لى أصلا

السؤال: هو انت ضد الرقص ؟ الجواب: اللى بتتكلم عنه ده 100 ضده

السؤال: بتسمع ايه ؟ الجواب: أسمع إنها رقاصة و كانت فى فيلم و إن شهرتها كبرت و اللى يهمنى فى الموضوع ده حاجتين أول إن قلة الأدب منتشرة بشكل وحش و الأسوأ إن ده بقى ناس كتير شايفاه عادى مش غلط ثانيا إن الموضوع واخد أكبر من حجمه و مش المفروض إننا نتكلم عنها كتير كده يعنى فيه حاجات أهم

السؤال: و على سبيل الفشخره الجواب: لا شىء

السؤال: تعرف صافيناز ؟ الجواب: أسمع

السؤال: رأيك في المنتقبات ؟ الجواب: ده سؤال فيه تعميم و مالوش إجابة حقيقية عندى ناس مننا عادى

السؤال: ازاى افوق لنفسى وافكر ف مستقبلى ؟ الجواب: ماعتقدش إن ده سؤال يناسبه الاجابة على و إنما محتاج مناقشة لو تحب ياريت تبعت لى رسالة ع الفيس ندردش ف الموضوع ده شوية مع بعض

السؤال: ليه دخلت علمى رياضة ؟؟؟ ليه مفكرتش تدخل ادبى على اساس انك كاتب كويس ما شاء الله يعنى الجواب: أولا يسعدنى رأيك فى كتاباتى ثانيا سؤال لطيف ثالثا السبب إنى اكتشفت إن مالهاش علاقة قوية و ممكن أبقى كاتب ناجح جدا و دراستى علمية مش ادبية لأن ببساطة الى كنت محتاجه من المدرسة و يفيدنى فى الكتابة هم العربى و الفلسفة و المنطق فالعربى كنت كده كده بدرسه هنا أو هناك و الفلسفة و المنطق أخدتها فى تالتة ثانوى كمادة أدبى و كنت من الناس القليلين جدا اللى اخدوها و هم علمى فمكانش فيه داع حقيقى إنى أدخل أدبى من ناحية تانية أنا بعشق الرياضيات أصلا و كان عندى فيها تميز واضح و الحمد لله على أقرانى فكنت عارف إن من ناحية الدراسة دى أكتر حاجة بحبها و بفهم فيها

السؤال: هل الظروف فعلآ هى السبب ف تحديد كونك تعيس أو سعيد ؟ وليه ؟ الجواب: أعتقد إن الظروف بتساهم بس مش هى المساهم الوحيد و مش هى الحاكم عادة لأن الإنسان هو كمان بيساهم فإرادته بتفرق